ΓΡΑΠΤΗ ΕΡΩΤΗΣΗ E-1544/03

υποβολή: Carlos Westendorp y Cabeza (PSE) προς το Συμβούλιο

(7 Μαΐου 2003)

Θέμα: Καθεστώς για την αγοραπωλησία δικαιωμάτων εκπομπής αερίων του θερμοκηπίου

Στό πλαίσιο της πρότασης οδηγίας σχετικά με τη δημιουργία ενός συστήματος αγοραπωλησίας δικαιωμάτων εκπομπής αερίων που προκαλούν το φαινόμενο του θερμοκηπίου, είναι πολύ ανησυχητικές οι συνέπειες που θα μπορούσε να έχει η έναρξη ισχύος της οδηγίας αυτής για ορισμένους τομείς, εφόσον δέν λαμβάνειπόψη ορισμένα πολύ σημαντικά ζητήματα, όπως:

1. την ύπαρξη εταιρειών με μονάδες παραγωγής σε διάφορες ευρωπαϊκές χώρες οι οποίες ενδέχεται να λάβουν διαφορετικά, ή και αντικρουόμενα μέτρα,

2. τις έμμεσες εκπομπές, που παράγονται εκτός των εγκαταστάσεων μιας επιχείρησης, αλλά οι οποίες οφείλονται σε πηγές ενέργειας που χρησιμοποιούνται σε αυτές (όπως τα αέρια τωνψικαμίνων),

3. τις στρεβλώσεις του ανταγωνισμού μεταξύ τομέων και χωρών,

4. τη μεταβίβαση δικαιωμάτων που αφορούν τη μεταφορά ικανοτήτων, ως αποτέλεσμα της παύσης λειτουργίας εγκαταστάσεων οι οποίες ανήκουν στον ίδιο όμιλο.

Ιδιαίτερα όσον αφορά τη χαλυβουργία, αυτό μεταφράζεται σε έναν πολύ σοβαρό περιορισμό του περιθωρίου προσαρμογής των επιχειρήσεων του τομέα στην οδηγία, λόγω ιδιαιτεροτήτων όπως η αδυναμία μετακύλισης της αύξησης του κόστους (πολύ περιορισμένοι πελάτες και προμηθευτές πρώτωνλών), η ύπαρξη δύο μόνο δυνατοτήτων παραγωγής χάλυβα (υψικάμινοι ή ηλεκτρικές κάμινοι που, και οι δύο, επηρεάζονται άμεσα από την οδηγία) ή η ανακύκλωση των αερίων τωνψικαμίνων (που μειώνει τις εκπομπές CO2, χωρίς, κατά παράδοξο τρόπο, τα αντίστοιχα δικαιώματα να χορηγούνται στη χαλυβουργία, αλλά στη βιομηχανία παραγωγής ηλεκτρικής ενέργειας).

Λαμβάνει το Συμβούλιοπόψη τα ζητήματα αυτά, ώστε να μην τεθεί σε μεγάλο κίνδυνο η αναδιάρθρωση ενός τομέα ο οποίος, επιτέλους, αρχίζει να εξυγιαίνεται σε κοινοτικό επίπεδο·

Απάντηση

(2 Οκτωβρίου 2003)

Το Συμβούλιο ενέκρινε στις 18 Μαρτίου 2003 την κοινή του θέση για πρόταση οδηγίας σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ. Οι διατάξεις της επιτυγχάνουν συγκερασμό των πλεονεκτημάτων ενός κοινοτικού συστήματος και της αρχής της επικουρικότητας και αναλογικότητας, ενώ ταυτόχρονα συμβάλλουν στην εκπλήρωση των κοινών δεσμεύσεων της Κοινότητας και των κρατών μελών της βάσει του Πρωτοκόλλου του Κιότο κατά τρόπο αποδοτικό από πλευράς κόστους.

Μεταξύ των κύριων στόχων της κοινής θέσης είναι να εξασφαλίσει την ομαλή λειτουργία της εσωτερικής αγοράς και την αποφυγή στρεβλώσεων του ανταγωνισμού. Η κοινή θέση περιέχει τέτοιες κοινοτικού επιπέδου διατάξεις σχετικά με την κατανομή των δικαιωμάτων που είναι απαραίτητα για την επίτευξη αυτών των στόχων. Έτσι, τα κράτη μέλη καθορίζουν τις συνολικές ποσότητες δικαιωμάτων προς κατανομή, αναλόγως με τις αντίστοιχεςποχρεώσεις τους για μείωση των εκπομπών αερίων θερμοκηπίου, με βάση μια δέσμη κοινών κριτηρίων που αποσκοπούν να εξασφαλίσουν ισότιμους όρους για όλους τους συμμετέχοντες στο σύστημα.

Η κοινή θέση εξετάζει, όπως το Πρωτόκολλο του Κιότο, τις άμεσες εκπομπές.

Ως προς τη μεταβίβαση δικαιωμάτων, η κοινή θέση επιτρέπει μεταβιβάσεις μεταξύ φορέων εκμετάλλευσης σε ένα κράτος μέλος ή μεταξύ κρατών μελών χωρίς περιορισμούς πέραν των προβλεπόμενων από το Πρωτόκολλο του Κιότο και των σχετικών με αυτό αποφάσεων, οι δε αρχικές κατανομές γίνονται στους φορείς εκμετάλλευσης και όχι στις εγκαταστάσεις.

Συμπερασματικά, η εγκαθίδρυση μιας αγοράς δικαιωμάτων εκπομπής σε επίπεδο ΕΕ δεν θα πρέπει να θεωρείται εμπόδιο στην αναδιάρθρωση του τομέα της χαλυβουργίας.